Številka: 1002-1552/2020/2

Datum: 15.12.2020

Zadeva: Izračun dodatka za delo v rizičnih razmerah (C223)

Spoštovani,

na Ministrstvo za javno upravo ste naslovili vprašanje, kako se pravilno izračuna dodatek za delo v rizičnih razmerah (C223). Zanima vas, kako se izračuna bruto urna postavka za osnovno plačo za obračun, je to Z150 = osnovna plača / povprečna mesečna delovna obveznost, torej se uporabi normirane ure ali bi morali uporabiti dejanske ure. Zanima vas tudi, ali število ur v formuli predstavlja dejanske ure ali normirane ure.

Uredba o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670), [78/19](http://www.uradni-list.si/1/objava.jsp?sop=2019-01-3498) in [157/20](http://www.uradni-list.si/1/objava.jsp?sop=2020-01-2713): v nadaljevanju: Uredba) pri dodatku za delo v rizičnih razmerah (šifra C223) določa formulo za izračun dodatka: bruto urna postavka za osnovno plačo za obračun x število ur x faktor. V okviru šifre Z150 je določen izračun bruto urne postavke za osnovno plačo: osnovna plača/povprečna mesečna delovna obveznost. Prav tako pa 8. člen Uredbe določa, da se bruto urna postavka za osnovno plačo (Z150) izračuna tako, da se osnovna plača deli s povprečno mesečno delovno obveznostjo.

Uredba v 6. členu določa, da se ure za redno delo, nadomestila in izračun stalnih dodatkov normirajo na povprečno mesečno delovno obveznost. Glede na to, da v primeru dodatka za delo v rizičnih razmerah ne gre za stalni dodatek, se izračuna ob upoštevanju dejanskih ur dela v nevarnih pogojih dela.

Pri izračunu dodatka pa je treba upoštevati tudi odstotek delovnega časa, ko javni uslužbenec dela v nevarnih pogojih dela, ki je določen v sklepu o določitvi del in nalog, ki se opravljajo v nevarnih pogojih dela ter časovnega obdobja opravljanja del in nalog v nevarnih pogojih dela.

S spoštovanjem,

 Peter Pogačar

 generalni direktor

Poslano:

* naslovniku: po e-pošti.